钦定古今图书集成/理学汇编/学行典/第246卷 > 严武顺
## 钦定古今图书集成/理学汇编/学行典/第246卷 > 严武顺

按《浙江通志》：“严武顺，字讱公。七岁咏蚊，语辄惊人。及
壮，矢志砥行。兄弟自相师友，为文力追正始，择都人
士订业，小筑山房，严氏文章声气遂擅名海内云。崇
祯辛巳大祲，武顺请当事劝大姓出粟佐赈，官不烦，
而济施普被。时流氛方炽，武顺谋于邑长，为保固疆
圉计甚备。三世同居，家庭雍睦，一味之甘，必分食之。”
著书甚多，尤爱作《劝惩语》。子沆贵，赠如其官。